ร้าน April's Store นี้ตั้งอยู่หน้าหอ U-center จุฬา 42 บริเวณสนามหญ้าหน้าหอเลยค่ะ ร้านเหมือนเป็นตู้เหล็กสีดำตัดกับสีเขียวของสนามหญ้าให้อารมณ์ชิคๆได้เป็นอย่างดี ร้านนี้เปิดเช้ามากค่ะ วันธรรมดา 8 โมงเช้าก็เปิดแล้ว ส่วนวันเสาร์-อาทิตย์เปิดประมาณ 9 โมงเช้า เหมาะกับการหาหาอาหารรองท้องในยามที่ร้านรวงแถวนั้นยังไม่เปิดมากค่ะ 

เดินเข้าไปภายในร้านตกแต่งโทนไม้สไตล์คาเฟ่ญี่ปุ่น รวมไปถึงอุปกรณ์การกินด้วย ด้านข้างตกแต่งด้วยสมุด เครื่องเขียน ของใช้แบบคาเฟ่ญี่ปุ่นเด๊ะๆ แต่ไม่แน่ใจว่าจำหน่ายด้วยรึป่าว ส่วนอาหารที่นี่จำหน่ายพวกเครื่องดื่มและเค้กทั่วไป ราคาช่วง 40-70 บาทค่ะ เลยลองสั่งมาเป็นบราวนี่กับชาไทยเย็นดู

**Fudge Brownie 75 บาท**
เป็นบราวนี้ชิ้นปกติเนื้อนุ่มหน้ากรอบแต่ไม่มาก เนื้อบราวนี้นุ่มชุ่มช็อคโกแลต สมราคาจริงๆ เคี้ยวแล้วนุ่มหงึบได้รสชาติขมกำลังดีไม่หวานเกินไป ได้มาพร้อมวิปครีมใส่ถ้วยเล็กๆ วิปครีมเป็นแบบเนื้อนมไม่ค่อยฟู ชอบค่ะเมนูนี้ แต่อยากได้วิปครีมฟูมากกว่านี้นิดให้มาเยอะกว่านี้หน่อยจะเลิฟมากขึ้นค่ะ อิอิ
**Thai milk tea 55 บาท (เย็น)**
ชาเป็นชาไทยสีส้มใส่นม ชาให้รสหอมเข้มนะคะ แต่เหมือนกับว่าใส่น้ำมากเกินเลยจืดจางลง อยากเอาไประเหยน้ำออกสักนิดค่ะจะได้ความหอมเข้มกำลังดี 55+ เพราะรสไม่หวานมาก รสชาก็โอเคแล้วแต่แค่จางไปหน่อยค่ะ

วันนี้ไปลูกค้าที่ร้านมีเราคนเดียวค่ะ เลยได้นั่งสบตาจิบชากับเจ้าของร้านที่แบบ...น่ารักกรุบกริบมาก วิวดีเลยนะคะเนี่ย 555+ แถมมีมาถามไถ่เรื่องรสชาติอาหารเห็นว่าพยายามปรับให้ถูกปากลูกค้าอยู่ค่ะ ร้านนี้ส่วนตัวเคยอ่านเจอในนิตยสารว่าร้านนี้เค้าฮิตเรื่องกาแฟแบบกาแฟดริปค่ะ เห็นว่าเค้ามีเมล็ดกาแฟนำเข้าจากต่างประเทศและมีกาแฟสูตรเฉพาะของทางร้าน พอดีไม่ได้เป็นคอกาแฟเลยยังไม่ได้ลอง ใครสนใจก็มาลองกันได้นะคะ :))